Després de la seva derrota davant Sud-àfrica en els test match de finals de 2006, Anglaterra havia encadenat vuit derrotes en els seus últims nou tests, la pitjor ratxa de la seva història. El seleccionador Andy Robinson va dimitir després de la ratxa de resultats negatius i Brian Ashton va ser nomenat nou seleccionador al desembre de 2006. Anglaterra va començar el Sis Nacions de 2007 amb una victòria enfront d'Escòcia i es va fer amb la Copa Calcuta. Aquest any serà recordat, a més, per l'històric resultat a Croke Park, on Anglaterra va encaixar la pitjor derrota de la seva història davant d'Irlanda, 43-13.